རྗེ་གྲུབ་དབང་སྐལ་ལྡན་རྒྱ་མཚོ་མཆོག་གིས།གནས་འདི་ཡི་ཐག་ཉེའི་སྐྱེད་ཚལ་དུ།།མཚོ་ཡིད་འོང་འཇའ་ཚོན་འཁྲིགས་པ་མང་།།སྒོས་དཀྱིལ་གྱི་མཐིང་སྐྱའི་མཚོ་ཞིག་ལ།།སྐུ་ཕྱག་མཚན་གཟུགས་བརྙན་སྣ་ཚོགས་ཤར།།ཞལ་ཤར་དུ་ཕྱོགས་པའི་མཚོ་ཞིག་ལ།།མཚན་དཔལ་ལྡན་ལྷ་མོའི་བླ་མཚོར་གྲགས།།རྗེ་བློ་བཟང་བསྟན་འཛིན་ཞལ་ལུང་ལས།།མཚོ་མཇལ་ན་མཚོ་ཞལ་སྟོན་ནོ་གསུངས།།ཞེས་བསྔགས་པ་དང་།ཡང་རྗེ་དེ་ཉིད་ནས།སྟོད་དབུས་གཙང་དག་པའི་ཞིང་ཁམས་ན།།མཚོ་འདི་འདྲའི་བྱིན་རླབས་ལྡན་པ་མང་།།སྨད་མདོ་ཁམས་ཨ་མདོའི་ས་ཆ་ན།།རྟགས་འདི་འདྲ་མངའ་བའི་མཚོ་མ་མཐོང་།།ཞེས་བསྔགས་པ་མཛད།